Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2004/C 93/10)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB (x) BGB ( )

Nationalt sagsnummer: 9/2002

1. Medlemsstatens ansvarlige myndighed Navn: Ministero delle Politiche agricole e forestali

Adresse: Via XX Settembre, 20 - I-00187 Roma

Tlf. (39-6) 481 99 68

Fax (39-6) 42 01 31 26

E-post: qualita@politicheagricole.it

2. Ansøgende sammenslutning 2.1. Navn: Cooperativa Altopiano di Navelli

2.2. Adresse: Via Umberto I, I-67020 Civitaretenga (AQ)

Tlf. (39-862) 95 91 63

2.3. Sammensætning: Producenter/forarbejdningsvirksomheder (x) andet ( )

3. Produktets art: Klasse 1.8 - Andre produkter i bilag I - Krydderi

4. Varespecifikation (sammenfatning af betingelserne i artikel 4, stk. 2)

4.1. Navn: "Zafferano dell'Aquila".

4.2. Beskrivelse: Produkt opnået ved tørring af støvfang og grifler fra Crocus Sativus L.-blomsten (en stængelknoldplante af irisfamilien med rødlilla blomster); det markedsføres i naturlig trådform eller omdannet til pulver.

Det beskyttede produkt skal være fuldstændig rent og have følgende karakteristika:

- Pulver

>TABELPOSITION>

- Tråde

>TABELPOSITION>

4.3. Geografisk område: Det område, hvor "Zafferano dell'Aquila" produceres, omfatter følgende kommuner: Barisciano, Caporciano, Fagnano Alto, Fontecchio, L'Aquila, Molina Aterno, Navelli, Poggio Picenze, Prata d'Ansidonia, San Demetrio nei Vestini, S. Pio delle Camere, Tione degli Abruzzi og Villa S. Angelo. Produktionsområdet afgrænses af grænserne for de nævnte kommuner. Dyrkningen finder sted i mellem 350 og 1000 m højde.

4.4. Bevis for oprindelse: En række historiske kilder redegør i detaljer for over seks hundrede års produktion og markedsføring af safran i L'Aquila-provinsen. Områdets omskiftelige historie og byen L'Aquilas økonomiske og byplanmæssige udvikling har været tæt forbundet med safranen, som i bestemte perioder har fungeret som en egentlig nødvaluta, hvorfor den har fået tilnavnet "det røde guld".

På grund af safranhandelens betydning har især mange nordeuropæiske handelsmænd taget fast ophold i L'Aquila, hvilket har sikret grundlaget for en livlig handel og en intensiv kulturel udveksling. Dette har i høj grad været med til at fremme de samfundsmæssige og politiske forbindelser mellem den lokale befolkning og befolkningerne i Central- og Nordeuropa.

I dette tilfælde vil den oprindelsesbetegnelsen ikke kun sikre produktet, som er udsat for efterligning og uretmæssig benyttelse af dets betegnelse på grund af de særlige kendetegn, men også områdets historiske og kulturelle arv, som fortsat kommer til udtryk i gastronomien, de faste talemåder og folkloreforanstaltninger.

Som forudsætning for at opnå den beskyttelse, der følger med oprindelsesbetegnelse, skal der være sikkerhed for produktets oprindelse, og der er derfor indført nogle særlige procedurer, der skal sikre sporbarheden i alle produktionsled. Producenterne og de marker, hvor der dyrkes "Zafferano dell'Aquila", skal derfor være opført i de særlige registre, som føres af den kontrolmyndighed, der er nævnt i artikel 10 forordning (EØF) nr. 2081/92.

4.5. Fremstillingsmetode: Ved dyrkningen af Crocus Sativus L., som anvendes til fremstilling af safran med den beskyttede oprindelsesbetegnelse, skal nedenstående dyrkningsmetoder, som er en direkte fortsættelse af de metoder, der traditionelt er blevet brugt i området, følges.

Jorden forberedes ved pløjning i 30 cm dybde, gødning med organisk gødning og jævning af overfladen, forberedelse af bedene og angivelse af 2-4 furer med 20-25 cm afstand, hvori de nye planter plantes.

Anvendelsen af enhver anden form for gødning er forbudt under plantevæksten. Stængelknoldene samles op i første halvdel af august, hvorefter de største knolde, som ikke må være angrebet af skadedyr, frasorteres. I anden halvdel af august lægges disse knolde med skudspidsen opad i ny jord. Hvert femte år finder der sædskifte sted.

Knoldene lægges i rækker, og der bruges ca. 500000-600000 knolde eller 7-10 t/ha.

Når knoldene er sat, kræves der kun hypning og kultivering af jorden. Kemiske ukrudtsmidler er ikke tilladt, og det er kun tilladt at vande i usædvanligt tørre perioder.

4.6. Tilknytning: Planten Crocus sativus, fra hvis blomst safranen udtages, har i over 800 år groet på de frugtbare jorder i Navelli-sletten, der er et typisk produktionsområde for "zafferano dell'Aquila" i L'Aquila-provinsen, der ligger i 700-900 m højde. De karakteristiske jordbunds- og klimaforhold i produktionsområdet gør L'Aquila-safranen til noget særligt; dyrkningen heraf foregår i et atypisk område i betragtning af plantens bio-økologiske karakteristika. Dyrkningen af L'Aquila-safran sker på bjergnære områder (beplantningen sker mellem 350-1000 meter), det højestliggende Middelhavsområde, hvor der dyrkes safran, men en årlig nedbør på cirka 700 mm og også nedbør om sommeren (over 40 mm).

I de andre Middelhavsområder, hvor der dyrkes safran, er nedbørsmængderne derimod temmelig ringe. Den gennemsnitlige sommertemperatur i L'Aquila-provinsen overstiger derimod ikke 20-22 °C. Disse data gør sit til, at L'Aquila-området har et tempereret middelhavsklima, hvad nedbør angår endda i overkanten.

Der hvor L'Aquila-safranen dyrkes er jordbunden generelt af mellemfin humus-leret tekstur, der holder på fugtigheden, men samtidig gør det høje sandindhold den løs og luftig. Den har et højt indhold af kalk og organisk materiale, et lavt fosforindhold og et passende kaliumindhold. Jordbundens kemiske sammensætning og dens løse konsistens gør området særlig egnet til dyrkning af L'Aquila-safran, der er tydelig forskellig fra andre typer safran.

Zafferano dell'Aquilas særegenskab skyldes ud over produktionsområdets jordbund og klimatiske betingelser menneskets dyrkningspraksis i århundreder, der har sikret safranens overlevelse i dette regnfulde bjergnære miljø. I århundredernes løb blev der udviklet udvælgelsesteknikker for knoldene og en etårig dyrkningspraksis. Den for L'Aquila-safran typiske dyrkningsteknik, der er karakteriseret ved den særlige forplantning og sikring af krydderiets overlevelse, spreder senere lignende sorter af planten, der dyrkes på andre områder både i og uden for Italien. Blomsterhøsten foregår udelukkende manuelt for ikke at beskadige grifler og støvfang. Tørringen af grifler og støvfang, der er den vigtigste del af L'Aquila-safranen, anses først for fuldført, når tørringseksperten har afgjort det; denne særlige færdighed videregives fra generation til generation.

Utallige historiske dokumenter bekræfter, at dyrkningen af safran i L'Aquila-provinsen går helt tilbage til det 13. og 14. århundrede. Denne afgrøde har med sin økonomiske betydning og skiftende held haft stor indflydelse på den lokale befolknings liv og støttet handlen med en række europæiske regioner, hvilket fremgår af en række historiske kilder.

Det er et særligt biologisk træk ved denne plante, som er en steril triploid, at den kun formerer sig vegetativt, og den har derfor bevaret sine kendetegn uændret, eftersom den ikke gennemgår den samme udvikling som ved bestøvning. Dette særlige kendetegn gør, at "Zafferano dell'Aquila" kan betragtes som et levende fossil, eftersom plantens kendtegn og dyrkningsmetoderne ikke har ændret sig i over 600 år. Det betyder, at de planter, der dyrkes i L'Aquila-provinsen, udgør en biotype eller forædlet sort, da de små biologiske forandringer, der adskiller dem fra de øvrige sorter, udelukkende skyldes jordbunden og de klimatiske betingelser i området.

4.7. Kontrolinstans Navn: C.C.I.A.A. Camera di Commercio di L'Aquila

Adresse: Via del Guastatore, 7, C.A.P. I-67100 L'Aquila

4.8. Mærkning: Markedsføringen af "Zafferano dell'Aquila" BOB skal finde sted på følgende betingelser.

Produktet skal sælges i papirsposer eller i små rør af glas eller et andet ædelt materiale, forudsat at det overholder EU-bestemmelserne vedrørende fordærvelige fødevarer. Plastemballage er forbudt.

Ud over nettovægten skal det angives, om det drejer sig om pulver eller hele støvfang (tråde); der gælder ingen regler for, hvor store mængder der skal være i de enkelte forpakninger.

På etiketten på papirsposen, glasrøret eller de andre forpakningstyper skal der ved siden af BOB-angivelsen med klare og letlæselige typer angives følgende:

- det logo, der er angivet nedadtil

- betegnelsen "ZAFFERANO DELL'AQUILA". Denominazione d'Origine Protetta skal angives med større typer end alle andre angivelser på etiketten

- navn, firmabetegnelse og adresse for producenten og/eller den virksomhed, der har emballeret produktet, og det eventuelle varemærke

- fællesskabslogoet, som kendetegner den beskyttede oprindelsesbetegnelse.

Yderligere angivelser er ikke tilladt, dvs. angivelser, som ikke er fastsat i specifikationerne, f.eks. ord vedrørende type, smag, brug, kvalitet o.l.

Logo

Beskrivelse: Logoet består af et kvadrat (Pantone-blå 5125), inden for hvilket produktets logo er afbildet.

Produktet navn "ZAFFERANO DELL'AQUILA" skrives med Proteus Medium cp 48, og i midten af kvadratet er der et stiliseret billede af en Crocus Sativus L. Kronbladene er røde farvet med 50 % Pantone 219, og randene på kronbladene er ligeledes røde (Pantone 219). De tre grifler, som er typiske for Crocus Sativus L., er gengivet i Pantone-rød 1795.

Oven over kvadratet er der med sorte Garamond-typer angivet "DENOMINAZIONE D'ORIGINE PROTETTA". Angivelsen af, at der er tale om et BOB-produkt, suppleres med fællesskabslogoet, som placeres ved siden af hovedmærket.

>PIC FILE= "C_2004093DA.002601.TIF">

4.9. Krav i nationale bestemmelser: -

EF-nr.: IT/00266/27.12.2002.

Dato for modtagelsen af den fuldstændige ansøgning: 1. marts 2004.